text: मध्यप्रदेश राजपूत समाज के महासचिव दीपक चौहान ने कहा, ‘जन भावनाओं को ध्यान में रखते हुए पद्मावत की भोपाल में रिलीज रोकने के लिए हमने जिला कलेक्टर को एक ज्ञापन सौंपा है। चौहान ने आगे कहा कि विरोध प्रदर्शन में अन्य संगठन के लोग भी शामिल हुए। इसमें फिल्म निर्देशक संजय लीला भंसाली का पुतला और फिल्म के पोस्टर का दहन किया गया। लोगों ने प्रदेश के अन्य भागों में भी फिल्म के विरोध में प्रदर्शन किया।